# Introducció al problema

L’amo d’un restaurant comenta que la rendibilitat del seu negoci depèn en gran mesura del turisme. Degut a la seva ubicació l’afluència de clients locals és baixa, però el fet de ser un lloc turístic el fa molt rendible, tot i que algunes èpoques de l’any el turisme afluixi molt. Les restriccions derivades de l’actual pandèmia (caiguda del turisme i reducció de l’aforament) li han fet evident que cal diversificar el seu negoci per fer-lo menys dependent de l’afluència física al local, i ha arribat a la conclusió que les característiques del local i el fet que relativament a prop hi hagi varis nuclis urbans amb bona comunicació per carretera farian viable la venda online i repartiment local de plats preparats. No té coneixements de programació, però com a usuari és prou competent i ens demana si li podriem crear una web on pugui vendre els plats que prepararia al seu restaurant, fàcil d’emprar per l’usuari final, i que sigui prou dinàmica com per poder gestionar ell mateix els plats que posa a la venda (descripcions, preus, pujada d’imatges, etc). Ens comenta que el cobrament es faria a l’entrega de la comanda, a tal efecte el repartidor durà datàfon pel cobrament amb targeta de crèdit i també podrà cobrar en efectiu, per la qual cosa no caldrà implementar mitjans de pagament.

# Explicació del servei

Caldrà crear una aplicació web amb dues parts diferenciades:

* D’una banda la part pública del web, és a dir la botiga online en sí, on els usuaris podran veure els plats a la venda, registrar-se i fer les seves comandes després de fer login. Disposaran d’una àrea d’usuari on podran modificar les seves dades i anul·lar comandes. Hi haurà també una pàgina de contacte on es veurà un mapa amb la ubicació del restaurant, l’adreça i el telèfon, i on per mitjà d’un formulari es podrà enviar missatges al restaurant per qualsevol questió relacionada amb el servei.
* D’altra banda una part administrativa on un usuari administrador podrà gestionar les dades que ompliran la botiga virtual: manteniment de categories, plats i comandes i consulta/anul·lació d’usuaris registrats. L’usuari administrador es donarà d’alta com si fos un usuari normal, però amb una modificació manual a la base de dades se li donarà el rol d’administrador.

# Extra

Webs que ofereixen un servei similar podrien ser:

* **No cocino más:** [www.nococinomas.es](http://www.nococinomas.es/)

El seu servei d’entrega és a nivell nacional, en dedicar-se el client al repartiment local té l’avantatge de l’immediatesa.

* **Mi plato**: www.miplato.es

Fem les mateixes consideracions que en el cas anterior.